એનજીઓએ ખુલાસો કર્યો છે કે પશ્વિમ બંગાળના દાર્જિલિંગમાં માનવ તસ્કરીની ઘટનામાં તેજીથી વધારો થઇ રહ્યો છે. એમએઆરજીના કોઓર્ડિનેટર જોન ક્ષેત્રીએ કહ્યું હતું કે 'માનવ તસ્કરી મુખ્યત્વ રાજકીય અશાંતિથી ઉપજેલી બેરોજગારી અને જિલ્લાની બોર્ડર ભૂતાન, નેપાળ અને બાંગ્લાદેશને અડીને આવી હોવાના કારણે વધી રહી છે. આ જિલ્લામાં લગભગ એક વર્ષમાં 473 છોકરીઓ ગુમ થઇ છે. શક્ય છે કે સામાજિક કલંકના ડરથી કેટલાક પરિવારોએ તેની ફરિયાદ દાખલ કરાવી નથી.